LidanRubinov/Halacha-QA huggingface dataset:
שאלה: הפעלת מדיח כלים בשבת: 1. לחמי יש סיר בישול חשמלי מיוחד לאורז. כשהסיר כבה, חמי מוציא את התקע מהשקע בשבת. האם מותר לאכול מאורז זה? 2. לאחר הארוחה, חמי מכניס את הכלים המלוכלכים למדיח הכלים ומפעיל אותו בשבת! האם מותר להשתמש בכלים אילו בשבת?
תשובה: על בעלך להסביר לחמיך בדרכי נועם שהוא מחלל שבת חלילה! האורז בושל כדין, רק אחרי הבישול נעשתה העברה, לכן הוא מותר. הכלים אכן אינם ראויים לשימוש בשבת.
שאלה: לקחת את אבידתי הנמצאת ביד אחר: לפני כחודש אבד לי הפלפון. מאחר שהוא אבד במקום שרובם לא שומרים תורה ומצוות - התיאשתי ומיד קניתי פלאפון חדש. והנה עכשיו אני רואה פרסום באחד הלוחות באיטרנט, שלפי כל הסימנים עולה בי החשד שהוא שלי. האם, ובמידה והתברר שאכן הוא הפלאפון שאבד לי, אוכל פשוט לקחתו מבלי לשלם?
תשובה: משאלתך נראה כי היאוש שלך מן הפלאפון היה בתוך זמן קרוב לשעת האבידה, ולכן בא ליד המוצא לאחר שכבר התייאשת, ולכן נחשב שבא לידו בהיתר. היות והתייאשת ובא ליד המוצא בהיתר הרי שהפלאפון שייך לו לגמרי, ואינך יכול לקחתו מבלי לשלם. הרב יונתן שטרנברג
שאלה: פירושי מילים במעוז צור: כבוד הרב אשמח לדעת מהו פרושן של המילים: "תכון", ו"מנבח" והאם במילה "מנבח" ישנו איזה קשר לשורש נבח (ככלב)? מוטי
תשובה: המילה 'תכון' היא מלשון כן - בסיס. אנו מבקשים שבית תפילתי, הוא בית המקדש, יכון על מקומו לעד. כדבריך המילה מנבח היא מלשון נביחה. מצר המנבח - אנו מכנים את פעולותיהם של מתנגדי ישראל כנביחה של כלב, שאמנם עושה רעש גדול אבל בסופו של דבר אין לה קיום אמיתי בעולם.
שאלה: "ברשות בעלת הבית": אמירה בעת הזימון "ברשות בעל הבית, בעלת הבית וכל המסובים". האם מותר בתוך נימוס ומתן כבוד לבעלת הבית המארחת?
תשובה: "בעלת הבית" היא תוספת של הדור האחרון ואין לאומרה. כמובן ש"בעל הבית" כולל את כל הבעלים על הבית.
שאלה: התכתבות לצורך היכרות רצינית לנשואים: כיום שקיימים כל כך הרבה אתרי הכרויות נוצר מצב של התכתבויות באמצעים השונים (מייל, צ אט באתר או מחוצה לו) א. האם כשמתחלים קשר שכזה ניתן ליצור קשר התכתבות כל יום (במקרה האישי שלי מדובר בשיחות ארוכות של יותר משעה ולא תמיד זה שאלות על בן בת הזוג אלא יותר שיתוף בחוויות אישיות)? ב. האם עלינו לקצר את מספר ההתכתבויות לדקות ביום או אפילו לא להתכתב כל יום? ג. האם ההלכה משתנה כאשר כבר נפגשים פנים אל פנים? אשמח אם בתשובה תהיה התייחסות הן לפאן ההלכתי והן לפאן הזוגי, כלומר, האם זה מומלץ לדבר כך יום יום עוד לפני שנפגשנו. חשוב לציין שעדיין לא נפגשנו פנים אל פנים.
תשובה: לא רואה כאן פן הלכתי אלא רק שאלה של תועלת. חכמים התייחסו לכך שאדם צריך לראות ולהכיר את זוגתו לפני שלוקח אותה לאישה שמא לאחר מכן היא תתגנה בעניו ויבואו לכלל שנאה ומריבות. לכן כל דבר שאנו עושים כדי להכיר טוב יותר את בן הזוג שאנו מעונינים ליצור איתו קשר רציני הוא מותר. אולם נראה לי שהדיבורים הארוכים באינטרנט הם השקעה רבה עם פירות מועטים. נראה לי שזה יותר בילוי בהווה מאשר הכרות עמוקה בשביל העתיד. אני ממליץ להיפגש פנים בפנים ורק אז לראות לפי הצורך המשך העמקת הקשר.
שאלה: חלומות פרעה: אם לשני חלומות פרעה היו פתרונות דומים, אז למה הוא חלם את שניהם ולא רק אחד?
תשובה: עיין בפרק מא פסוק לב. הרב יאיר וסרטיל
שאלה: ברכת שעשה לי נס במקום הזה: לפני כשנה הייתי על סף טביעה בים. הייתי בחלק חוף שאינו מוכרז (ללא מציל). לבסוף מצילים מין החוף הסמוך הגיעו ומשו אותי מהים יחד עוד אנשים. ברכתי ברכת הגומל. האם אני צריך לברך ברכת "שעשה לי נס במקום זה" כאשר אני מבקר בים? האם יש עניין לחזור במיוחד על מנת לברך?
תשובה: אם ההצלה היתה בדרך הטבע, לא מברכים שעשה לי נס אבל צריך כמובן להודות לה' ולברך הגומל. אם זה ספק אם זה כדרך הטבע או לא, יכול לברך בלי שם ומלכות.
שאלה: שם ה  לשווא: אני מתפללת ומברכת כל יום. בתפילות ובברכות אני אומרת את הנוסחים בקול רם. אני מקווה שאני לא נושאת את שם ה לשוא. האם מותר להגיד בתפילות ובברכות את שם ה בקול רם?
תשובה: בשעת התפילה או הברכה מותר לומר שם ה' אפילו בקול רם, ואדרבה עדיף לומר בקול.
שאלה: הנחת תפילין לפני הזמן: מאחר ויש מנהג להניח תפילין בבית, האם בימים בהם זמן הנחת תפילין מתאחר ניתן להניח תפילין ללא ברכה בבית וכשמגיע זמן התפילין לברך?
תשובה: השאלה שייכת בחודש הקרוב שזמן הנחת תפילין מתאחר לאיזור רבע לשש. אפשר להניחם לפני הזמן, וכשיגיע זמן תפילין יש למשמש בהם ולברך. לעניין הנחת תפילין בבית - יש הנוהגים לכתחילה להניח תפילין בבית וללכת בהם לבית הכנסת, וכן מביא המחבר. כמו כן, יכול להניח תפילין בבית מכל סיבה שהיא, כגון: שקר בבית הכנסת ובבית חם ואינו רוצה לגלות זרועו שם וכדומה. בכל מקרה שמניח לפני הזמן, כשמגיע זמן תפילין ימשמש בהן ויברך, וזמן זה משתנה מיום ליום וצריך לבדוק זאת.
שאלה: ספר יהושע ועקרונות הומניים: ספר יהושע הוא ספר קשה לקריאה: כל כך הרבה דם, כל כך הרבה הרוגים, כל כך הרבה ביזה. איך להסביר היום את הספר לבני דורנו שחונכו על עקרונות הומניים ואוניברסליים, שאגב, הם מנת חלקם של ספרי הנביאים בכללותם?
תשובה: ההומאניזם הרצחני של העולם האלילי הביא את השואה בה היו 50 מיליון הרוגים. 6 מיליון מתוכם יהודים שהובלו להשמדה. בספר יהושע מדובר על רשעים שהתורה ציוותה להעביר אותם מהעולם. ספר החינוך כותב: ששבעת העממין היו מקור הרע בעולם, וביעור הרע הוא טובת הנשארים. התורה מצווה אותנו על ביעור הרע: "ובערת הרע מקרבך". וכל המרחם על אכזרים סופו שהוא מתאכזר כל צדיקים. מה גם שיהושע שלח להם שלושה מכתבים: מי שרוצה להשלים - ישלים, מי שרוצה לפנות - יתפנה ורק מי שלא מסכים ילחמו נגדו, ואם כן נשארה בידם ברירה והם בחרו בדרך הזאת, ואין זה נקרא שפגעו חפים מפשע. הם היו מקור הרע.
שאלה: איסור לא ילבש בצמיד לבן: הבנתי מדברי הרב שלא שייך איסור לא ילבש בדבר שפשט ברבים, האם לפי זה יהיה מותר לבן לענוד צמיד על היד?
תשובה: אם זה כבר פשט ונוהגים בזה כולם, יהיה מותר. אבל לכתחילה, לא להנהיג כן. בדומה לזה שאל אותי בחור שרצה לשים איזה עגיל או נזם באף, ואמרתי לו שיכול להיות שמותר כי פשט ברבים ואין בזה לא ילבש, אבל זה שטות שבחור נדרש לדבר כזה. לכן שטות זה כן, איסור לא בטוח שיש.
שאלה: הורדת מזוזה בזמן עזיבת הדירה: כיום אני גר בדירה שכורה, ואני עובר לדירה שכורה אחרת. כשנכנסתי לדירה הנוכחית לא היו בה מזוזות ונצטרכתי לקנות חדשות. כאשר אני עוזב את הדירה, לא ייכנס דייר חדש אלא בעל הבית יבצע שיפוצים ורק לאחר מכן יתחיל לחפש דייר אחר. בתנאים האמורים, האם מותר לי לקחת איתי את המזוזות?
תשובה: אינך חייב להשאיר את המזוזות שלך בחינם, רק אם בעל הדירה מוכן לשלם לך עליהם. אולם אין להכניסם לגנזך אלא צריך לקובעם במקום אחר. ולכן, קח אותם איתך ותקבע אותם בדירה החדשה.
שאלה: להתפלל את כל התפילה בלחש: האם מותר להתפלל (כאשר אני מתפלל ביחידות) כשרק שפתיי נעות בלחש את כל התפילה ולא רק את תפילת שמונה עשרה? אני מתרכז יותר טוב כך.
תשובה: כן, אפשר. העיקר שאדם יחתוך את המילים בשפתיים, כי אנו אומרים שהרהור איננו נחשב כדיבור ואם אדם חשב את כל התפילה בלב לא יצא ידי חובה. להשמיע לאוזן זה לכתחילה ומוזכר לעשות כן בברכות (אבל לא צריך בקולי קולות), אבל חיתוך בשפתים זה מעכב.
שאלה: האמנם איש קודם לאשה להחיות?: הנושא עלה אצלי כשיצא לי לקרוא את מאמרו של הרב צוריאל בנושא השוויון מין המינים והיה לי קשה מהגמ בהוריות(בערך אמצע פרק ג) איש קודם לאישה להחיות התכונתי לשאול אותו אבל לאו בדווקא,בפשטות אני מבין מכך שעקרונית האיש מעל האישה (אני לא בטוח שכדאי לפרסם את השאלה אך זה לפי שיקול דעתכם)
תשובה: אני מעתיק לך דברים שכתבתי בעבר ביחס לנדון שאלתך. כך נאמר במשנה במסכת הוריות פרק ג, משנה ז "האיש קודם לאשה להחיות". בהמשכה של משנה נאמר שאם האיש והאשה בבית השבי ואפשר לפדות רק אחד מהם פודים תחילה דוקא את האשה, וכדי להבין את ההבדל בין שתי ההלכות נלך צעד אחד צעד. א. נקדים ונאמר שהחיים של כל אדם מישראל הם חיי נצח. תחילתם תחת כסא הכבוד, אחר כך יורדת הנשמה לעולם הזה - עולם העשייה - כדי להוסיף שלמות דרך המצוות, ואחרי שהיא מסיימת את תפקידה בעולם הזה היא עוברת לעולם הבא. עולם הבא עצמו כולל, לדעת המקובלים, שני שלבים:  עולם הנשמות  שבו הנשמה נפרדת מהגוף עד תחיית המתים, ולאחר מכן חוזרים הגוף והנשמה ומתאחדים לנצח. אם כן, העולם הזה הוא שלב - חשוב ואהוב מאוד - אבל יש לזכור שהוא רק שלב במערכת חיים שלמה. משמעות הדבר היא שגם האיש וגם האשה ימשיכו לחיות, השאלה היא באיזה שלב ובאיזה עולם. ב. מהו תפקידו של השלב הנוכחי של החיים שלנו, בעולם הזה? על כך אומרת המשנה במסכת אבות "יפה שעה אחת של תשובה ומעשים טובים בעולם הזה מכל חיי העולם הבא", והרמח"ל האריך בענין מאוד (בספרים דעת תבונות ודרך ה ) וקיצור דבריו הוא שדרך עשיית המצוות בעולם הזה מוסיפה הנשמה כח וחוזק בבואה לעולם הנצח. אחרי שמגיעים לשם אז "יפה שעה אחת של קורח רוח בעולם הבא מכל חיי העולם הזה". כל שלב ותפקידו הוא. ג. את טעם ההלכה שהאיש קודם לאשה להחיות הסביר הרמב"ם, שהאיש מחוייב במצוות יותר מאשר האשה. וכאן נציין את דבריו של המהר"ל בספר דרך חיים, שמקורם בפנימיות התורה, שהסיבה שהאשה פחות מחוייבת במצוות מהאיש היא שנשמתה מתוקנת יותר מלכתחילה, יש אצלה פחות מחיצות בין הגוף לנשמה. המסקנה ההלכתית משלבים ב-ג היא, שאם אין ברירה ומוכרחים להציל רק נפש אחת - מצילים את האיש, שקיום המצוות שלו בעולם הזה חשוב יותר לתיקונו מאשר מה שחשוב לאשה קיום המצוות שלה, שכאמור אצלה מלכתחילה הנשמה הינה מתוקנת יותר. ודאי שבכל מקרה מדובר כאן על מצב של חוסר ברירה, ואם אפשר חייבים אפילו לחלל שבת ויום כיפור בשביל להאריך את החיים אפילו ברגע אחד (ואת הסיבה לכך כתב רש"י ש"חביבה בעיניו נפש של ישראל", עד כדי שהצלתה דוחה את כל האיסורים בתורה חוץ משלש עבירות החמורות). עוד נוסיף כי המשנה אומרת שיקול אחד בעניין, אך כשהדברים יורדים למעשה יש לבדוק מן הסתם שיקולים נוספים. למשל, אם זו אשה שכל ישראל צריכים לה כמו דבורה הנביאה יתכן שזהו שיקול להעדיף את הצלתה. וכיון שההלכה שהאיש קודם לאשה להחיות מבוססת על שיקול לגופו של ענין (ולא על העדפה עקרונית של האיש על פני האשה), אומרת המשנה לגבי הצלה מבית השבי שפדייתה של האשה קודמת, וגם הלכה זו מבוססת על שיקול לגופו של ענין, שלאשה יכול להיגרם קלקול בבית השבי הרבה יותר מאשר האיש.
שאלה: שני בני הזוג: אינני אדם דתי ולכן איני בקיא בכל הפרטים. אולם, משיחות עם חבריי הדתיים הבנתי כי לפי התורה אין מגבלה על מספר הנשים אותן אדם יכול לשאת לאישה ולעומת זאת קיימת גם האמונה שאדם ואישה נשמה אחת הם המתפצלת לשניים ומתאחדת בברית הנישואין. כיצד מתיישבים הדברים, שהרי אם כל אחד הוא חצי נשמה מדוע צריך האדם יותר מאישה אחת?
תשובה: נכון שלפי התורה יש היתר לקחת מספר נשים אולם יתכן שהאישה השניה לא יאמר עליה שהיא נשמה אחת עם האיש. יש הבדל בין המבט ההלכתי למבט הרוחני. מבחינה רוחנית לא ראוי לקחת שתי נשים. מבחינה רוחנית יתכן שתהיה נשמה אחת שמופיעה במספר גופים. לכן אין זה מן הנמנע שנשמה אחת מופיעה במספר נשים.
שאלה: מעשר לאם חד הורית: אני אם חד הורית. עד כה נתתי מעשר מסך נטו המשכורת, אך ללא קיזוז ההוצאות של הבית והילדים. אני מבינה כעת כי עלי לתת מעשר שהוא אחרי קיזוז הוצאות הבית והמשפחה. פרט לזאת, שמעתי ברדיו רב שאמר כי ניתן לתת את המעשר כחיסכון לילדים שלי עד שיגדלו לבר מצווה, לחתונה וכד. רציתי לוודא שהבנתי זאת נכון.
תשובה: אם את לא גומרת את החודש אינך חייבת לתת מעשר, כי החיים שלך ושל ילדיך קודמים. ח דרשו שעניי עירך קודמים לעניי עיר אחרת, ונאמר "אפשר כי לא יהיה בך אביון" - ודרשו שלא יביא את עצמו לכלל עניות. לכן אם את זקוקה לכסף זה ולא יכולה לחסוך אינך חייבת לתת כלל. הוצאות על הילדים היות והם חיוב, והם כמו שעושים קניות במכולת, אינם נכנסות כחלק מהמעשר.
שאלה: הלכה מול דמוקרטיה: לאחרונה עלה הנושא לתקשורת עם הרב אליעזר מלמד שליט"א וישיבתו. באופן מדהים חלק מרבני ישיבות ההסדר אמרו "אנחנו לא מסכימים עם הרב אבל נגבה אותו". ואינני מבין הרי הרמב"ן כתב במפורש "ולא נעזבנה בידי זולתנו מן האומות או לשממה". במה שונה הרב אליעזר משאר הרבנים? הרי בסך הכל הוא אמר שבמקום שבו התורה מצווה דבר אחד והחוק דבר אחר אנחנו נלך לפי התורה! האם יש מי שחולק? האם באמת ישנם רבנים שסוברים שבמקום שבו יש התנגשות נלך לפי צוו לא תורני? אינני מבין כלל אולי הרב יוכל להסביר לי שיטתם בנושא ועל מה כל המחלוקת, האם יש צד שסובר שהחוק חזק יותר מדמוקרטיה? שסובר שאסור לפנות יישובים אבל אסור לסרב פקודה?
תשובה: אתה צודק מאוד בשאלתך, ואינני יכול לענות לך בשמם. אולי תכתוב לאותם רבנים מכתב ותשאל אותם מהו הבסיס ההלכתי לשיטתם. גם אני שואל את אותה שאלה ואין לי תירוץ על זה. בודאי שאין מקום לומר שהחוק יותר חזק מדיני התורה. בכל המדינות יש דינא דמלכותא דינא, והרמב"ם כותב שאם המלך מצווה משהו נגד תורתנו הקדושה או אפילו נגד דבר שחכמים גזרו אל לנו לשמוע למה שהמלך אומר. וזה פשוט.
שאלה: דין כלים שבישל בהם נוכרי: אני עובדת במחלקה בה החולים מבשלים במטבח טיפולי כחלק מתהליך הטיפול בהם. בין הצוות ובין החולים ישנם גם נוכרים. המטבח עצמו הוא בחזקת כשר, חלבי פרווה. ולרוב האוכל נאכל לאחר הכנתו ע"י החולים או אנשי הצוות. 1. מה דין האוכל שבושל ע"י נוכרי? מה צריך לעשות כדי להכשיר אותו - לדעת אשכנזים ספרדים? (מספיק להדליק את הגז, למשל?) 2. מה דין הכלים השונים (סירים, סכינים, וכו ) בהם בישל נוכרי?
תשובה: לכתחילה, ראוי שיהודי יבשל או לפחות שהאש תודלק ע"י יהודי. קל לעמוד בכך. בדיעבד, אם גוי בישל, רק לחולים מותר לאכול. לבריאים אסור, כולל אנשי צוות. אם הבריאים רוצים להשתמש בכלים עליהם להכשירם בהגעלה כמו בערב פסח.
שאלה: אי כשרות ועבודה - הילכו יחדיו: האם מותר לאשתי לעבוד כמזכירה במקום שאינו כשר ומארח בעלי עסקים לסעודות יוקרתיות?
תשובה: מכיוון שהיא לא אוכלת שם ולא קשורה לאוכל הלא כשר, מותר לעבוד שם. כמו שמותר לעבוד בניקיון במסעדה לא כשרה, שהרי אינו מאכיל אותם טרף. אולי יש בזה מידת חסידות להמנע מזה אבל אי אפשר לומר שיש פה סיוע לדבר עבירה.
שאלה: זמן הנחת תפילין של רבנו תם: מתי מומלץ להניח תפילין של רבנו תם ביום רגיל ובראש חודש? מבקש להתיחס בתשובה לשני מקרים: א. אם אני ממהר לעבודה. ב. כשלא ממהרים לעבודה. האם יש הבדל בין אשכנזים לספרדים?
תשובה: המחבר עצמו אומר שתפילין של רבינו תם יניח רק אדם המתנהג בחסידות גם בשאר דברים. אבל אם בשאר דברים נוהג בצורה שטחית אז זה לא תואם את האישיות שלו ואת רמתו לנהוג חסידות בתפילין של רבינו תם. הגאון מוילנא לא היה מניח תפילין של רבינו תם. זוהי הנהגה לאנשים בודדים אך לא לציבור הרחב.
שאלה: השתחוויות בתפילת עמידה: א. אסור להתפלל מול מראה בתפילת שמונה עשרה מול מראה (כי זה נחשב כאילו אתה מתפלל לעצמך), אך האם מותר להתפלל מול חלון, מסך טלוויזיה, מסך מחשב וכו (שבהם לא רואים השתקפות ברורה כ"כ)? ב. ואם אסור, אז אם בשוגג בפסיעה האחרונה בסיום תפילת עמידה השתחוותי מול החלון או מה שהזכרתי למעלה, מה הדין?
תשובה: א. אי אפשר לקבוע בזה ותלוי בחלון או במסך הספיצפי. לכן יבדוק, ואם רואה את דמותו בזה לא יתפלל כנגדו אך אם זה מטושטש אין בזה בעיה. ב. בדיעבד זה ר.
שאלה: כניסה למקווה ללא מנוי: יש לי מנוי למקווה. השבוע נגש אלי יהודי שביקש להכנס יחד איתי. שאלתי אותו אם יש לו מנוי הוא אמר שכן ואף הציג לי אותו, רק הוא אמר לי שהוא לא הטעין אותו לכן השער החשמלי לא נפתח לו. האם אני יכול להכניס אותו איתי? הוא טוען שהוא יטעין אותו. אני חשבתי שעד שהוא לא יטעין אין סיבה שהוא יכנס מחשש גזל.
תשובה: לכאורה המנוי הוא מנוי אישי ולא ניתן להעברה, אבל צריך לבדוק את זה. אם אתה מתחייב בשבילו, כגון: שאתה נכנס ואז מוציא לו את הכרטיס והוא מעביר את הכרטיס שוב ויורד כסף על כל כניסה, לכאורה אין בעיה כי המקווה אינו מפסיד מזה, שהרי יש ת על שתי כניסות. אבל אם זה כרטיס חופשי שנותן לאדם להכנס כמה פעמים שרוצה במשך תקופת המנוי בלי ת לפי מספר הכניסות נראה שאסור, כי אז הוא לכאורה כרטיס אישי.
שאלה: כשרות תבלין סומאק: תבלין סומאק שנרכש בגליל מדרוזי - האם כשר?
תשובה: אם הוא נקי ואין בו תערובות של חמרים שונים, הרי שאין בו בעיות, התבלין הוא צמח טחון מ"אוג הבורסקאים". אולם אם יש בו תערובות אחרות אין לאכול ללא כשרות. הרב יהודה הלוי עמיחי מכון התורה והארץ כפר דרום אשקלון
שאלה: טומאת המת - באפר: בתור אדם שאין לו רקע דתי, חשוב לי להבין משהו חשוב הנוגע לטומאת המת. למיטב הבנתי, אנשים נפטרים מהטומאה הדבקה מהם בזמן לוויה לאחר כשבוע (אנא תקן אותי אם אני טועה). מה קורה אם בביתו של יהודי מאוחסן (ולא משנה מהי הסיבה) אפר של אדם אחר שנפטר לפני מס שנים? אני יודעת ששריפת גופות היא דבר אסור בתכלית, אך מכורח המציאות, אני רוצה לדעת מה יכול לעשות אדם כדי לטהר את עצמו ובני משפחתו ששוהים באותו בית. האם הוא באמת נטמא מהאפר? אם כן לא-מה המשמעות של כך? אני חוששת שדבר כזה יכול לגרום לרעות ואסונות להגיע לאותו בית.
תשובה: אפר של מת, אם אין שם עצמות או בשר בכמות קטנה, לא מטמא. כשאדם נטמא בטומאת מת אין לו בזמן הזה דרך להיטהר. רק כשיבנה בית המקדש תהיה דרך כיצד להיטהר מטומאת מת.
שאלה: רפואה על פי ספר המידות: קראתי כמה דברים. הדברים עצמם מובארים אך הייתי רוצה להרחיב את הידע ולדעת שאני יעשה אותם בשלמות. בספר המידות - רפואה של רבי נחמן מברסלב כתוב ציטוט: "מי שיש לו אמונה בשלמות, והוא גם כן שומר הברית ומקים "אל תהי בז לכל אדם", אין רפואתו תולה בחלקי עשבים המיחדים לחולאתו, אלא נתרפא בכל מאכל וכל משקה בבחינת "וברך את לחמך" אז רציתי לדעת ולהבהיר: 1. מה זה אמונה בשלמות, מה צריך להאמין? אני דתי מאמין בהקב"ה באמת ומאמין בתורה אבל האם זה מספיק? 2. רשום גם כן "שומר ברית", איך שומרים את הברית? האם מראות אסורות נכלל גם בזה? 3 איך מקימים "ואל תהי בז לכל אדם"?
תשובה: 1. אמונה בשלמות אינה רק אמונה בשכל ומחשבה. אמונה שלמה היא שהאמונה ממלאת את האדם חיות. כמו שאדם רעב לאוכל והאוכל משביע אותו כך המאמין הגדול צמא לאמונה. האמונה היא זו שמחייה אותו. 2. שמירת הברית היא שמירת כל הנטייה של האדם למין השני רק להוצאת הכוח הזה בהיתר ובקדושה ובודאי כולל גם איסור מראות אסורות. 3. אל תהי בז לכל אדם - לתת מקום לכל אדם. לא לזלזל בשום אמירה של שום אדם.
שאלה: בן שמאיים על הוריו: יש לנו בן כבן 17. הוא מאוד אוהב לנהוג במכונית. הבעיה מתחילה כשאני אומר לו: "לא, אל תיסע עכשיו". אז מגיע שלב שהוא לוקח את המפתחות ונוסע. לפעמים אני משאיר את המפתחות איתי, ואז מגיע שלב האיומים: "אני אפנצ ר את האוטו אם לא תתנו לי לנהוג בו" (יש לציין שהיו מקרים בעבר שלא נתנו לו דבר מה אז הוא שבר תמונות,חתך את הכבל של הטלפון ועוד). איך הגענו למצב הזה, ומה הרב ממליץ לעשות? האם כרגע ניתן לו את האוטו או שנגיד לו: "שמע אף אחד לא מאיים עלינו במשפחה, אתה רוצה לפנצ ר אז פנצ ר את האוטו?
תשובה: צריך פירוט יתר של המקרה אולם נראה לי שהסיפור שאתה מספר הוא נוגע או לאדם שהתדרדר לפשע או מחלה נפשית. במקרה שמדובר על אלימות כדאי לערב את השוטר הקהילתי. כדאי להזהיר את הנער שלמרות שאתם הוריו אתם לא תתנו לו לעבור גבולות אדומים ואפילו תזמינו משטרה. כדאי שתעשו זאת מתוך יעוץ עם עובדת סוציאלית. במקרה של קושי נפשי צריך טיפול של רופא. בהצלחה.
שאלה: קריאת התורה בחנוכה: למה בחו"ל קוראים 2 ימים כדעת הרמ"א ובארץ יום אחד כדעת המחבר? הרי אין ספק יום בסוף כסלו, ואם היה - אז היו צריכים לעשות 9 ימי חנוכה בחו"ל?
תשובה: זה לא בגלל ספק היום אלא בגלל שלא רוצים לחזור ולקרוא את אותו דבר. שהרי בקריאה יש שישה פסוקים לכל יום, ולכן מחלקים לכהן ולוי כל אחד שלושה פסוקים, ולגבי השלישי נהגו בחו"ל שלא יחזור את אותה הקריאה אלא יקרא דבר אחר. בארץ כבר נהגו לעניין זה כשיטת המחבר שהוא מרא דאתרא.
שאלה: נוסח על הנסים בחנוכה: מהי הסיבה שהספרדים לא נוהגים לומר על המלחמות בתפילת "על הנסים"?
תשובה: נוסח הספרדים בנוי על פי דברי האבודרהם, שהוא מקור לרוב נוסחאות התפילה, והוא גורס במקום על המלחמות את המילים על הנחמות. בטעם הדבר כתב בספר ברוך שאמר, כי אין זה מתאים כל כך לדבר על כך שד' עושה מלחמות. כי המלחמות נעשות ע"י בני אדם, והכוונה יותר היא על הניצחון שד' נותן ביד מי שהוא רוצה בו כדברי דוד המלך בהודאתו "המלמד ידי לקרב", ובמשלי "סוס מוכן ליום מלחמה ולד' התשועה".
שאלה: הגדרת לימוד תורה לשמה: איך יכול להיות שאדם יגיע למעלה של למוד תורה לשמה? הרי במסכת אבות פ"ו,מ"א נאמר על הרבה דברים טובים שקורים למי שלומד תורה לשמה, הכוונה היא גם לדברים רוחניים, למשל:ומגלין לו רזי תורה שמסתמא כל לומד תורה היה רוצה לדעת, וכן אפילו אם נאמר שאדם לומד תורה כדי לדעת דברי אלוקים חיים, הרי עדיין יש לו תועלת מכך לסיכום השאלה: מהי ההגדרה של לימוד תורה לשמה ואיך ניתן להגיע למעלה גדולה זו הרי אפילו ב" תת-מודע" יכולות להיות לאדם כל מיני נגיעות אישיות שייגרמו לו הנאות מהלימוד?
תשובה: אדם צריך לשאוף ללמוד תורה לשמה. כלומר, לדעת את רצון ד' להרבות אור תורה בעולם. וככל שאדם לומד יותר לשמה כך מתקיימים בו יותר כל הדבקים הנאמרים על הלומד לשמה. ומי שאכן מתקדם מאד בלימוד לשמה זוכה לסייעתא דשמיא בלימוד עד אשר גם נגלים לו רזי תורה ובגילוי רזי תורה גם יש דרגות רבות. וכל אחד זוכה לפי מה שהוא. ככל שאדם מכיר יותר את ערכה של תורה וזוכר שהיא תורת ד' ית', הוא יותר מבין שאי אפשר להשתמש בלמוד התורה למטרה נמוכה להנאה כל שהיא.
שאלה: עיסה עם מיץ גזר וסלרי: עיסה ללא מים כלל אלא בתוספת מיץ גזר טבעי ומיץ סלרי, מה ברכתה ליוצאי אשכנז? הטעם לא כל כך מורגש במאפה.
תשובה: אם הטעם לא מורכב ובלי מים בכלל, יברך מזונות.
שאלה: נסיעה ברכב בארץ ישראל: האם כשאדם נוסע באוטו או באוטובוס בארץ ישראל הוא מקיים מצוות קום והתהלך בארץ?
תשובה: אם נוסע במקום שלא היה אף פעם, יש בזה עניין של ארבע אמות חדשות.
שאלה: שבירת הצלחת באירוסין: אני מתארסת בע"ה בקרוב מאוד. רציתי לשאול, מהו מקור המנהג לשבור צלחת באירוסין, מהו טעם המנהג, על מה צריך לחשוב בעת השבירה, והאם יש סגולה בחלוקת השברים לחברים ות רווקות?
תשובה: אינני יודע על סגולות בעניין. שבירת צלחת או חרס באירוסין וכוס בחופה עניינם להראות שהתיקון עדיין לא שלם ויש עדיין מציאות המוות בעולם, ולדעת שבונים בית חדש למרות ש"מסביב יהום הסער" ואנו בכל זאת ממשיכים את חדוות הבניין וחדוות היצירה, ולזכור את החורבן.
שאלה: ויכוח על ת לטכנאי: בצעתי תיקון במזגן. הטכנאי דורש 250 ש"ח. הודעתי לטכנאי כי היה עליו לעדכנני עלות התיקון לפני בצוע הפעולה. לטעמי, עלות התיקון הינה 200 ש"ח בלבד. לא הוחלף שום חלק במזגן אלא בוצעה פעולת ניקוי בלבד. הטכנאי דורש 250 ש"ח. הודעתי לטכנאי כי אשלם 200 ש"ח בלבד והמחיר אותו הוא דורש הינו מופקע, מה גם שאינו מנפיק קבלות. אבקש לדעת ע"פ ההלכה מה עלי לעשות בכדי שלא אעבור על גזל?
תשובה: לאחר ברור עם טכנאי מזגנים, המחיר של ביקור   תיקון קל (ללא החלפת חלקים) נע סביב המחיר שביקש הטכנאי שביקר בביתך והמחיר סביר ביותר, ולכן אתה צריך לשלם לו כפי שביקש. מקורות: גמרא בבא מציעא דף ק"ב. "היורד לתוך שדה חברו שלא ברשות ונטעה שלא ברשות, אם שדה העשויה ליטע אמר שמואל אומדין כמה אדם רוצה ליתן בשדה זו לנוטעה". וכן פסק השו"ע חו"מ סימן שע"ה א') כך גם במקרה שלך אף לפי דבריך שתיקן ללא רשות, אתה צריך לשלם את הסכום הנהוג בשוק, וסכום זה הוא סביר ביותר וכאן יש סברה יותר לחייב אותך מפני שביקשת ממנו להגיע והוא כיורד ברשות. (ומה שטענת שהוא היה צריך להודיע לך כמה עולה התיקון לא ברור שעל תיקון כזה קטן נוהגים להודיע ובמיוחד שאיני יודע כמה היה לוקח עבור הביקור בלבד וכמה הוסיף עבור התיקון, וגם אם הוא לא ר ועל התיקון הוא נחשב כיורד שלא ברשות המחיר שדורש זה מחיר ראלי למחיר שוק) הרב אברהם זרביב
שאלה: חומץ על כבד: כתוב ברמב"ם כי אפשר לשים חומץ על הכבד. האם זה תחליף גרגירי המלח לפני הצליה או יש גם למולחו ואחר כך לסדר אותו על הרשת או שבכלל לא נוהגים עם חומץ? נא לפרט התהליך (האפשרויות) לפני הצליה. (פרוסות כבד בקר, עטרה)
תשובה: לחומץ יש תכונה שהוא מצמית את הדם שלא יצא. לפי שיטת חכמי ספרד בצליה לא צריך לעשות מליחה בכלל כי האש שואבת את כל הדם. אם הוא מצמית את הדם זה נקרא דם האיברים שלא פירש ומותר. לפי שיטת חכמי אשכנז מותר לאכול בשר חי כמו שהוא, למרות שיש שם דם האברים, היות ולא פירש. לפי הרמב"ם אסור, כי הדם עתיד לפרוש אסור, אבל אם מצמית אותו בחומץ מותר. גם לעניין כבד אם מצמית אותו בחומץ יהיה מותר לאוכלו כמו שהוא.
שאלה: הצגת בנות לפני בנים במוסד חינוכי: באולפנית מסויימת ישנה הצגה שהבנות מציגות ובקהל יושבים בנים (אבות). האם מותר לבת להציג בהצגה כזו? האם מותר לבן לצפות בהצגה כזו? האם מותר לאולפנית ליזום הצגה כזו? (אני מלמד באולפנית זו)
תשובה: על ראש האולפנה לקבוע את מדיניות האולפנה בהתייעצות עם הרב המקומי או רב המכיר את התנאים במקום.
שאלה: טלטול שלט טלוויזיה בשבת: אם בשבת הזזתי את השלט של הטלוויזיה, כי שכחתי אותו על המיטה שלי ולא רציתי שבטעות במהלך השינה הוא ילחץ כדי שלא תידלק הטלוויזיה בשבת, זה מוקצה?
תשובה: כן, כי אפילו אם זה כלי שמלאכתו לאיסור, אם הוא צריך את המקום כדי לשכב בו מותר להזיזו, והסדין או השמיכה שהיה מונח עליהם לא נעשו בסיס לדבר האסור כי שכחת או שם ולא הונח שם בכוונה. ועדיף לטלטלו שלא בידים, כגון: במרפק או ברגל בעדינות, או להגביה את המיטה והוא יפול, שהרי לפי שיטת הרא"ש כל טלטול שאינו בידו אינו נקרא טלטול.
שאלה: האזנה לשירי חג נוצריים: בתקופת חגי הגויים כמעט כל תחנות הרדיו בנכר משדרות שירי חג. האם ישנה בעיה להאזין לשירים אלו אם הם אינם מייצגים דבר בעבורי? אני יהודי מאמין אך השירים דווקא נעימים להאזנה.
תשובה: היות ואצלם זה נובע מתוך אמונות לא נכונות, והנביא אומר "אל תשמח ישראל אל גיל כעמים", לכן לא ראוי בימי אידם שאדם מישראל ישמח מזה כשיודע שכל זה בשקר ובעוול יסודו. לכן, אם צריך לשמוע מוזיקה יביא קלטות מהבית ולא ישמע לעובדי האלילים האלו. אינני יכול לומר שיש בזה ממש איסור אבל לעניות דעתי זה לא ראוי ועדיף להמנע.
שאלה: תפילה מתוך שמחה או בבכי: האם אני צריך להתפלל מתוך שמחה ואושר או לחילופין להתפלל מתוך עצב וחרטה על מעשיי ואף עד לכדי בכי? ברור לי שלא אוכל להתפלל בדרך של חרטה על מעשי בעוד אני מתפלל בשמחה.
תשובה: את ברכות השבח יש לומר בשמחה וכן את ברכות ההודאה, ואת בקשת הסליחה על העוונות יש לומר בבכי מתוך צער ומיד להיות בשמחה מתוך אמונה כי ד' סולח ומוחל.
שאלה: "כלו תפילות דוד בן ישי": ספר תהילים מיוחס לדוד המלך. רציתי לדעת מה המשמעות בספר תהילים לפסוק בפרק עב- "כלו תפילות דוד בן ישי", האם כלו זה מלשון הסתיימו?
תשובה: דוד המלך חיבר את ספר תהילים אבל ברור שלא כל מה שכתוב בו הוא אמר, שהרי יש תפילות המיוחסות למשה רבינו, לאדם הראשון (כמו שח אומרים ש"מזמור שיר ליום השבת" אמרו אדם הראשון) ועוד שהוסיפו חכמי הדורות, אלא שדוד המלך ערך את זה. כמו ששלמה לא חיבר את כל שיר השירים אלא הוא ליקט וכינס את כל השירים שגדולי ישראל וחסידים חיברו במשך הדורות לחיבור אחד. גם בתהילים הכוונה ב"כלו תפילות דוד בן ישי" היא שעד כאן התפילות שחיבר דוד, אבל השאר הוא ערך וליקט, ממחברים שונים במשך הדורות.
שאלה: עובר לעשייתם בנר חנוכה: לאחר ברכת נרות חנוכה, הדלקנו קודם את השמש ולאחר מכן את נר החיוב (למקרה שיכבה הנר או הנרות ונוכל להדליק מהשמש ולא מנר המצווה). היום רק הבנתי שאת השמש מדליקים אחרון ולא כמו שעשינו בבית. האם בכל זאת יצאנו ידי חובה, כי יש עניין של עובר לעשייתים והשמש אינו נר מצווה?
תשובה: יצאתם ידי חובה. אם אין עובר לעשייתן במצוות זה לא מבטל את הברכה, אומנם לא היה צריך לעשות כך אבל סוף סוף הדלקתם נרות.
שאלה: בשר שהופשר והוקפא: האם יש איזה שהיא בעיה הלכתית עם בשר שהוכשר והוקפא, והופשר והוקפא בשנית? (הדם שנפלט ונבלע - או שדבר זה שייך רק בבישול כבישה?)
תשובה: מבחינה הלכתית, אם כבר הוכשר אין שום בעיה בהקפאה כמה פעמים שרוצים. מבחינה בריאותית צריך לבדוק שלא התפתחו שם חיידקים.
שאלה: מוזיקה באבילות של אמא: אמנו נמצאת בשנת אבל על אביה. האם מותר לנו לשמוע מוזיקה בנוכחותה בבית, בנסיעה ברכב וכד, והאם יש הבדל בין סוגי המוזיקה?
תשובה: שהיא לא תתכוון להנות מהמוזיקה. היא לא חייבת לצאת מהבית כדי שלא להנות בהיסח הדעת, ואתם לא חייבים להמנע מלשמוע מוזיקה.
שאלה: חצי קדיש במקום קדיש תתקבל: חזן שטעה ובמקום קדיש תתקבל אמר חצי קדיש, האם חוזר? ובחנוכה ור"ח שחל בחול אם טעה כדלעיל והתחילו לקרוא בתורה - כיצד ינהג?
תשובה: אינו חוזר.